**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2015. október 22-i

rendes/rendkívüli testületi ülésére

|  |  |
| --- | --- |
| Tárgy: | Együttműködési megállapodás a Terület- és településfejlesztési Operatív Programban projektek előkészítésével és megvalósításával összefüggő feladatok ellátására |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 189. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | Együttműködési megállapodás |
| Az előterjesztés a jogszabályi feltételeknek megfelel: | Dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A Tolna Megyei Önkormányzat elnöke 2015. október 7-én kelt levelében keresett meg azzal, hogy kössünk együttműködési megállapodást a terület- és településfejlesztési operatív programban (a továbbiakban: TOP) projektek előkészítésével és megvalósításával összefüggő feladatok ellátására. A levél az előterjesztés melléklete.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) kormányrendelet a megyei önkormányzatoknak szerepet szán a TOP projektek előkészítésében, véleményezésében.

Javasolom a Tisztelt Képviselő-testületnek, hogy az együttműködési megállapodást kössük meg a Tolna Megyei Önkormányzattal.

**Határozati javaslat**

Bonyhád Város Önkormányzati Képviselő-testületeegyüttműködési megállapodást köt – a határozat 1. melléklete szerinti tartalommal - a Tolna Megyei Önkormányzattal, valamint a Tolnáért – Tolna Megyei Térségfejlesztési Nonprofit Közhasznú Kft-al a Terület- és településfejlesztési Operatív Programmal kapcsolatos feladatok ellátására.

Az együttműködési megállapodás aláírására felhatalmazza Bonyhád Város Önkormányzati Képviselő-testülete a polgármestert.

.

Határidő: azonnal

Felelős: Filóné Ferencz Ibolya polgármester,   
Végrehajtásért felelős: Dr. Puskásné Dr. Szeghy Petra jegyző

**Bonyhád, 2015. október 15.**

Filóné Ferencz Ibolya

polgármester

1. melléklet

EGYÜTTMŰKÖDÉSI MEGÁLLAPODÁS

A Terület- és településfejlesztési Operatív Programban projektek előkészítésével és megvalósításával összefüggő feladatok ellátására

mely létrejött egyrészről a **Tolna Megyei** **Önkormányzat** (képviseletében eljár: Fehérvári Tamás, a Tolna Megyei Önkormányzat Közgyűlésének elnöke, adószám: 15733287-1-17, törzsszám: 733283, székhely: 7100 Szekszárd, Szent István tér 11-13.), a továbbiakban **Megyei Önkormányzat,**

másrészről a **Tolnáért – Tolna Megyei Térségfejlesztési Nonprofit Közhasznú Kft.** (képviseletében eljár: Bán Róbert ügyvezető; adószám: 25331051-2-17, cégjegyzékszám: 17-09-010663, székhely: 7100 Szekszárd, Szent István tér 11-13.), a továbbiakban **Nkkft.**,

harmadrészről a **Bonyhád Város Önkormányzata** (képviseletében eljár: Filóné Ferencz Ibolya polgármester; adószám: 1573317-2-14, törzsszám: 733513, bankszámlaszám: 11746036-15415187

, székhely: 7150 Bonyhád, Széchenyi tér 12.), a továbbiakban **Települési Önkormányzat**,

(a továbbiakban együtt: *Felek*) között alulírott helyen és napon az alábbi feltételek mellett:

**I. A megállapodás tárgya és célja**

1. Szerződő felek jelen megállapodás aláírásával kötelezettséget vállalnak arra, hogy a **Terület- és településfejlesztési Operatív Program** *(a továbbiakban: TOP)* **keretében megjelenő felhívásokra a Települési Önkormányzat által benyújtani, megvalósítani kívánt egyes – a felek által külön szerződésben meghatározott - pályázatok, projektek** (továbbiakban: *projekt*) vonatkozásában a jelen megállapodásban meghatározott tartalommal és módon együttműködnek. Az együttműködés keretében a Megyei Önkormányzat vagy az Nkkft. részt vesz az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm.rendelet *(a továbbiakban: Korm.rendelet)* hatálya alá tartozó, a TOP keretében megvalósuló projektek projektmenedzseri feladatainak **megvalósításában**.

2. A Települési Önkormányzat elfogadja, hogy jelen keretszerződés alapján az egyes egyedi projektjeihez kapcsolódó, 1. pont szerinti feladatok ellátását a Megyei Önkormányzat döntése szerint vagy a Megyei Önkormányzat, vagy az Nkkft. végzi, mint Megyei Együttműködő Szervezet *(a továbbiakban:* ***Megyei Együttműködő Szervezet****).*

3. Települési Önkormányzat elfogadja, hogy amennyiben a Megyei Önkormányzat a Megyei Együttműködő Szervezet, az 1. pontban feltüntetett tevékenységek elvégzését, a projektek megvalósításában való közreműködését saját alkalmazásában álló munkatársakkal, illetve megbízási jogviszonyban álló munkatársakkal oldja meg. Egyéb szervek, személyek bevonásáról Felek külön egyeztethetnek.

4. Szerződő felek jelen megállapodásban meghatározott együttműködési kötelezettsége a IV.1 pontban meghatározott ideig tart.

5. Felek a II.2. szerinti külön szerződésben rendelkeznek arról, hogy a Megyei Együttműködő Szervezet mely projektmenedzsmenti feladatokat, milyen feltételekkel látja el.

6. Települési Önkormányzat kijelenti, hogy együttműködése a Megyei Együttműködő Szervezettel kizárólagos, azaz más szervezettel vagy személlyel a szerződés hatálya alatt az együttműködés tárgyává tett projektekkel kapcsolatban a projektmenedzsmenti folyamat ellátására további szerződést nem köt.

**II. Megyei Együttműködő Szervezet** **jogai és kötelezettségei**

1. Megyei Együttműködő Szervezet kijelenti, hogy a 2014-2020 programozási időszakban a Korm.rendeletben rögzített feltételek szerint alkalmas és jogosult jelen szerződés tárgyának megvalósítására.

2. Felek a Megyei Együttműködő Szervezet közreműködésének konkrét tartalmáról, módjáról és feltételeiről, a közreműködés keretében végzett tényleges részfeladatokról, a megvalósítani kívánt projekthez illeszkedő pályázati felhívás megjelenését követően haladéktalanul **külön szerződést kötnek.**

3. Megyei Együttműködő Szervezet köteles a szerződés tárgyához kapcsolódó teljes dokumentációs folyamatot lebonyolítani, melyben Települési Önkormányzat folyamatosan rendelkezésre áll. Megyei Önkormányzat vállalja, hogy a megállapodás tárgyához kapcsolódó információáramlásról gondoskodik.

**III. Települési Önkormányzat jogai és kötelezettségei**

1. Települési Önkormányzat tudomásul veszi, hogy a nyertes pályázatában tett vállalásaiért a projekt fenntartási időszakának végéig maga felel.
2. Települési Önkormányzat a Megyei Együttműködő Szervezet közreműködésének költségét az érintett projekt projektmenedzseri költségei között számolhatja el a Korm.rendeletnek megfelelően.

3. Települési Önkormányzat a nyertes pályázat esetén a megvalósítás során folyamatos adat-, illetve okirat-szolgáltatásra köteles Megyei Önkormányzat felé, melyet köteles a folyamatok eredményessége érdekében a lehető legrövidebb időn belül teljesíteni. Amennyiben Települési Önkormányzat késedelmes adat-, illetve okirat-szolgáltatása, illetve annak elmulasztása eredményeként Megyei Önkormányzat nem tudja határidőben a közreműködésének valamely folyamatát elvégezni és ebből fakadóan indokolatlan költségek merülnek fel, a pályázat eredménytelen lesz vagy a projekt megvalósítása során az Irányító Hatóság, illetőleg a Közreműködő Szervezet pénzügyi szankciót alkalmaz Települési Önkormányzattal, mint a projekt kedvezményezettjével szemben, az így felmerülő költségeket a Települési Önkormányzat viseli.

4. Települési Önkormányzat helytáll az általa szolgáltatott adatok, okiratok és információk valódiságáért.

5. Települési Önkormányzat a részére az Irányító Hatóság vagy a Közreműködő Szervezet részéről a projekt megvalósítása során érkező valamennyi közlésről, tájékoztatásról és információról haladéktalanul köteles Megyei Önkormányzatot értesíteni.

6. A pályázat eredményéről Települési Önkormányzat az értesítés kézhezvételét követően haladéktalanul köteles Megyei Önkormányzatot értesíteni.

7. A Települési Önkormányzat az őt érintő fejlesztési elképzeléseiről közvetlenül informálja a Megyei Önkormányzatot.

8. Települési Önkormányzat jogosult

* a projekt előrehaladásáról igény szerint információt kérni, a vonatkozó dokumentumokba betekinteni;
* a szerződés hatálya alatt bármikor egyeztetést kezdeményezni;
* jelzése szerinti időszakonként írásos összefoglalót kérni a projektek előrehaladásáról.

**IV. A megállapodás hatálya és megszűnése**

1. Jelen megállapodást, mint keretszerződést Felek határozatlan időre kötik azzal, hogy a rendes felmondási idő a felmondás másik féllel történő közlésétől számított 30 nap.

2. Az együttműködés hatálya alá tartozó, a jelen megállapodás II.2. pontjában megjelölt külön szerződések időbeli hatályáról a külön szerződések rendelkeznek.

**V. Egyéb rendelkezések**

1. Települési Önkormányzat részéről jelen megállapodást illetően a kapcsolattartó személy:

Név: Énekes Andrea

Mobilszám: -

Vezetékes telefon: 74/500-200

Email cím:enekes.andrea@bonyhad.hu

2. Megyei Együttműködő Szervezet részéről jelen megállapodást illetően a kapcsolattartó személy:

Név:

Mobilszám:

Vezetékes telefon:

Email cím:

3. A Felek jelen szerződésből eredő jogvitáikat elsősorban békés úton rendezik, megegyezésük hiányában azok eldöntésére a Szekszárdi Járásbíróság, illetve megyei bírósági hatáskör esetén a Szekszárdi Törvényszék kizárólagos illetékességét kötik ki.

4. A jelen megállapodás valamely pontjának érvénytelensége a megállapodás többi pontjának érvényességére nem hat ki. A megállapodás valamely pontjának érvénytelensége esetén az érvénytelen részt oly módon kell megváltoztatni, hogy azzal a felek által célzott joghatás érvényesüljön.

5. A jelen megállapodásban nem szabályozott kérdésekben a Ptk. vonatkozó rendelkezései az irányadóak.

6. Szerződő felek jelen megállapodást elolvasás és értelmezés után, mint akaratukkal mindenben megegyezőt, helybenhagyólag írták alá.

Szekszárd, 2015. …

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tolna Megyei Önkormányzat Tolnáért – Tolna Megyei**

**Fehérvári Tamás Térségfejlesztési Nonprofit Közhasznú Kft.**

**a Közgyűlés elnöke Bán Róbert ügyvezető**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Települési Önkormányzat**

**Filóné Ferencz Ibolya**

**polgármester**